stanford-oval/wikipedia huggingface dataset:
פול וסלי
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | עולם אחר | שון מקינון | 4 פרקים |
| 1999–2001 | אור מנחה | מקס ניקרסון | 6 פרקים |
| 2000, 2005 | חוק וסדר: מדור מיוחד | דני בוראל / לוק ברסלין | 2 פרקים |
| 2001 | Shot in the Heart | גארי | סרט טלוויזיה של HBO |
| 2001–2002 | Wolf Lake | לוק קייטס | תפקיד ראשי; 9 פרקים |
| 2002 | The Education of Max Bickford | קרייג | פרק: "One More Time" |
| 2002 | חוק וסדר: כוונה פלילית | לוק מילר | פרק: "Malignant" |
| 2002 | Young Arthur | לנסלוט | סרט טלוויזיה של NBC |
| 2002–2005 | חלום אמריקאי | טוני ד'פליס | 11 פרקים |
| 2003 | The O.C. | דוני | פרק: "The Outsider" |
| 2003 | סמולוויל | לוקאס לות'ור | פרק: "Prodigal" |
| 2003–2004 | 8 כללים פשוטים (אנ') | דמיאן | 2 פרקים |
| 2003–2004 | אוורווד | טוני מקאלן | 9 פרקים |
| 2004 | CSI: מיאמי | ג'ק וורנר ברדפורד | פרק: "Legal" |
| 2005 | CSI: ניו יורק | סטיב סאמפרס | פרק: "Grand Murder at Central Station" |
| 2006 | ג'ורדן | קוונטין בייקר | פרק" "Thin Ice" |
| 2006 | Fallen | אהרון קורבט | מיני-סדרה |
| 2007 | קיין | ניק | 3 פרקים |
| 2007 | שארק (אנ') | ג'סטין בישופ | פרק: "Shaun of the Dead" |
| 2008 | פשע מן העבר | פאטי מרפי | פרק: "Bad Reputation" |
| 2008 | נערת ראסל | איוון קרול | סרט טלוויזיה של CBS |
| 2008–2009 | נשות קבע | לוגן | 5 פרקים |
| 2009–2010 | 24 | סטיבן | 4 פרקים |
| 2009–2017 | יומני הערפד | סטפן סלבטור (אנ') | תפקיד ראשי (8 עונות); 171 פרקים |
| 2016 | המקוריים | סטפן סלבטור (אנ') | פרק: "A Streetcar Named Desire" |
| 2018 | מדליית כבוד | קלינטון רומשה (אנ') | פרק: "Clint Romesha" |
| 2018 | רובוט צ'יקן | קורט פון-טראמפ / פיקולו | דיבוב; פרק: Shall I Visit the" Dinosaurs?" |
| 2018–2020 | Tell Me a Story | אדי לונגו / טאקר ריד | תפקיד ראשי (2 עונות): 17 פרקים |
| 2022 | Flowers in the Attic: The Origin | ג'ון איימוס | מיני-סדרה |
| 2022 | מסע בין כוכבים: עולמות חדשים ומשונים | ג'יימס קירק | פרק אחד (עונה 1) זוכה פרס סאטורן לכוכב האורח הטוב ביותר בסדרת טלוויזיה (2024) |
פילמוגרפיה > בימוי והפקה

| שנה | סרט / סדרה | תפקיד | הערות |
| --- | --- | --- | --- |
| 2010 | נורמן | מפיק | סרט קולנוע |
| 2014–2016 | יומני הערפד | במאי | 5 פרקים |
| 2016–2017 | יומני הערפד | מפיק | 16 פרקים |
| 2017 | ציידי הצללים | במאי | פרק: "Day of Atonement" |
| 2017 | Ashmina | מפיק בפועל | סרט קצר |
| 2019 | מורשות | במאי | פרק: "The Boy Who Still Has a Lot of Good to Do" |
| 2019 | רוזוול, ניו מקסיקו | במאי | פרק: "I Saw the Sign" |
| 2019 | Anna | מפיק בפועל | סרט קצר |
| 2020 | באטוומן | במאי | פרק: "A Narrow Escape" |
הערות שוליים

↑  לואיין לי, The 'good' vampire was a teenage bad boy, chicagotribune.com (באנגלית אמריקאית)
↑  Condé Nast, New Blood: The Vampire Diaries' Paul Wesley, Teen Vogue, ‏2009-10-12 (באנגלית אמריקאית)
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek: Picard’ Among Winners At Saturn Awards, Deadline, ‏2024-02-05 (באנגלית אמריקאית)
| --- | --- |
בקרת זהויות :  PLWABN: 9810584287805606  BIBSYS: 11017513  BNE: XX5298438  BnF: cb16635564g (data)  GND: 1018523189  ISNI: 0000 0000 7941 8573  LCCN: no2010076711  MusicBrainz: a3fafe5a-83a3-490a-8d04-94482b14f35d  NLK: KAC2020S1239  NTA: 406394733  SUDOC: 185352294  VIAF: 121212495   WorldCat (עם VIAF): 121212495 
פול וסלי
רוברט סמוק

| --- | --- |

 לידה:  21 באוקטובר 1908 אירי, ארצות הברית 
 פטירה:  22 באפריל 1986 (בגיל 77) אית'קה, ארצות הברית 
 מדינה:  ארצות הברית 
 פעילות בולטת:  הארכת חיי תפוחי עץ
 השכלה:  אוניברסיטת קליפורניה בדייוויס
 תקופת הפעילות:  1930–1982 (כ־52 שנים)
 בת זוג:  מרתה סמוק
 
רוברט ממפורד סמוק (באנגלית: Robert Mumford Smock; ‏21 באוקטובר 1908 – 22 באפריל 1986) היה חוקר ופרופסור באוניברסיטת קורנל, בארצות הברית. ידוע בעקבות מחקריו במשך שני עשורים בתחום האוויר המבוקר, שהובילו לשימוש באוויר מבוקר בארצות הברית בשנות ה-50 של המאה ה-20 ובהמשך ברחבי העולם. השיטה שפיתח אפשרה להאריך חיי מדף של פירות, בעיקר של תפוחים לאורך כל השנה.
ביוגרפיה

נולד בשנת 1908 באירי, פנסילבניה, ארצות הברית לאביו גרנט היברד סמוק, רופא שיניים ואמו פרנסיס גיבסון סמוק. החמישי מבין שישה אחים ואחיות. גדל בחווה ורצה להיות חקלאי. למד חקלאות בקולג' והמשיך ללמוד לדוקטורט באוניברסיטת המדינה של אוהיו. לאחר מכן תקופה קצרה בה לימד באוניברסיטת קליפורניה בדייוויס, קיבל תפקיד הוראה באוניברסיטת קורנל שבה ניהל קריירה של למעלה מחמישים שנה כחוקר בתחום הפומולוגיה (חקירת פירות נשירים).
ביוגרפיה > חיים אישיים

היה נשוי למרתה סמוק ואב לשלושה ילדים. הוא נפטר ב-1986 באית'קה, ניו יורק שם נקבר.
קריירה במחקר

פרופסור סמוק השפיע רבות על כל גידול, אחסון וצריכת תפוחי העץ בכל רחבי ארצות הברית ובעולם.
קריירה במחקר > אוויר מבוקר

מחקריו הראשונים היו בהקשר של מריחת שעווה על תפוחים והשפעותיה.
החל מסוף שנות ה-30 ועד סוף שנות ה-50 חקר סמוק את תחום האוויר המבוקר במסגרת עבודתו באוניברסיטת קורנל. סמוק חקר טכניקות לשימוש בפירות לאחר הקטיף, בעיקר תפוחים, אפרסקים, ושזיפים. במחקריו הוא ניסה למצוא דרך להאריך את חיי המדף של הפירות הללו. הוא ביקר באוניברסיטת קיימברידג' אצל החוקרים פרנקלין קיד וסיריל וסט בסוף שנות ה-30 של המאה ה-20 על מנת לבחון את מחקריהם בתחום האוויר המבוקר. לאחר ביקורו הוא חזר לניו יורק והתחיל לעסוק במחקר מעמיק בתחום. הוא הביא את מה שלמד בחזרה לניו יורק ואימץ את טכנולוגיית האוויר המבוקר עבור סוגי תפוחים מקומיים בארצות הברית, בעיקר תפוח מסוג מקינטוש. המעבדה של סמוק שכנה בתוך מרתף רטוב של אסם ישן ליד האוניברסיטה בה הוא ביצע ניסויים בהם שם תפוחים מסוגים שונים בחדרים בעלי טמפרטורות שונות ושילובים שונים של חמצן ופחמן דו-חמצני על מנת לבחון את השפעתם על הפירות. כתוצאה ממחקריו של סמוק, חדרי אוויר מבוקר ראשונים הוקמו בניו יורק בשנות ה-1950 ומיד לאחר מכן צריכת התפוחים התארכה מהקיץ אז קוטפים את התפוחים ועד האביב שלאחר מכן בכל רחבי ארצות הברית.
השיטה של אוויר מבוקר הגיעה לארצות הברית וקנדה בשנות ה-50 של המאה ה-20 והשתמשו בה בעיקר לאחסון תפוחי עץ. באמצע שנות ה-50 החלו להשתמש במשאיות על מנת לאסוף פירות וירקות דבר שאיפשר לגדל ולאסוף כמויות גדולות בהרבה של סחורה. דבר זה גרר את הצורך לשימור הסחורה ואז החלו להשתמש ברחבי ארצות הברית בחדרי אחסון גדולים עם אוויר מבוקר. שיטת האוויר המבוקר בשלב הזה התפתחה לכל העולם.
סמוק פיתח המלצות עבור הטמפרטורה, רמות החמצן ורמות הפחמן הדו-חמצני אשר שימשו את כל מגדלי התפוחים בארצות הברית. ההמלצות שנקבעו עוד בשנות ה-50 משמשות במשך שנים רבות מגדלי תפוחים בארצות הברית ובכל העולם. בנוסף לפיתוח ההמלצות הללו הוא עבד באופן ישיר עם מגדלי פירות על מנת לקבוע המלצות לגבי המבנה עצמו של חדרי האוויר המבוקר, האיטום של המבנה, מכשירי מדידה לכמות החמצן והפחמן הדו-חמצני בחדרים ועוד. ניתן לייחס את הגידול בשימוש המסחרי באוויר מבוקר בניו יורק ובניו אינגלנד שהיווה את הבסיס לגידול בשאר ארצות הברית ישירות למחקריו של לרוברט סמוק.
קריירה במחקר > מניעת ריקבון בתפוחי עץ שנקטפו

תפוחי עץ באחסון נוטים להפוך לחומים. עד היום לא ברור מה מקור הבעיה אך ידוע שהיא נגרמת מאחסון בעייתי ולא נכון. התופעה הזו גרמה להפסדים של מיליוני דולרים כל שנה למגדלי התפוחים בעולם עד שסמוק גילה שדיפנילמין ואתוקסקין שמשתמשים בהם מיד לאחר הקטיף מונעים את הבעיה. הוא חקר במשך מספר שנים את השילובים בין שני החומרים עד שגילה את השילוב האידיאלי ביניהם שנתן פתרון מעשי לבעיות האחסון.
הוא היה פעיל במחלקת החקלאות בארצות הברית על מנת לאשר את השימוש בחומרים הללו מול ה-FDA. הוא שיתף פעולה עם כימאים מסחריים על מנת לפתח פורמולה מתאימה. בנוסף הוא עבד על פיתוח ציוד המשמש את החקלאים על מנת לשים את החומרים הללו בצורה הכי מתאימה על התפוחים מיד עם הקטיף.
מחקרים מאוחרים יותר של סמוק התעסקו במינרלים ואיך משפיעים על איכות התפוחים.
המעבדה לחקר הקירור בקרית שמונה

פרופסור סמוק היה מעורב, בשנת 1960, בהקמת המעבדה לחקר הקירור בקריית שמונה, ישראל. המעבדה הוקמה על ידי אריה זיו שלמד אצל סמוק באוניברסיטת קורנל את יסודות השיטה. סמוק שהה כמה חודשים בישראל לצורך הקמת המעבדה וליווה אותה במשך שנים רבות. המעבדה השפיעה רבות על גידולים ואחסון פירות שונים ברמת הגולן ובגליל העליון.
פרסים

L. M. Ware Award for Distinguished Teaching (1964) from the American Society for Horticultural Science.
ספר

Apples and Apple Products - 1950 - Robert Mumford Smock, Alfred Max Neubert
מאמרים

1935 Some Physiological Studies with Calcium Cyanamide and Certain of Its Decomposition Products
The Influence of Stored Apples on the Ripening of Other Apples Stored with Them Robert Mumford Smock Cornell University Agricultural Experiment Station, 1943 - Agriculture - 36 pages
Studies on Storage Scald of Apples Robert Mumford Smock Cornell University Agricultural Experiment Station, 1945 - Agriculture - 29 pages
Air Purification in the Apple Storage Robert Mumford Smock, Franklin Wallburg Southwick Cornell University Agricultural Experiment Station, 1948 - Air - 52 pages
Studies on Respiration of Apples Robert Mumford Smock, Cecil Robert Gross Cornell University Agricultural Experiment Station, 1950 - Apples - 47 pages
[1954] Effect of fungicides on McIntosh apple yield and quality Palmiter, D. H. (Deforest Harold); Smock, R. M. (Robert Mumford) - New York State Agricultural Experiment Station
Methods of Scald Control on the Apple Robert Mumford Smock Cornell University Agricultural Experiment Station, New York State College of Agriculture, 1961 - Agriculture - 55 pages
ראו גם

אוויר מבוקר
אריה זיו
לקריאה נוספת

Robert Smock and the diffusion of controlled atmosphere technology in the U.S. apple industry, 1940–1960 (Cornell agricultural economics staff paper) Dept. of Agricultural Economics, Cornell University Agricultural Experiment Station, New York State College of Agriculture and Life Sciences, Cornell University, 1988
הערות שוליים

↑  Gene H. Oberly, Loyd E. Powell, G. D. Blanpied, Robert M. Smock, ‏April 22, 1986
↑  Robert Mumford Smock, geni_family_tree
↑  Cohen, Rachel D. (2018-11-26). "Thanks To Science, You Can Eat An Apple Every Day". NPR (באנגלית). נבדק ב-2022-08-31.
↑  The Top 10 Breakthroughs in Food Science in the Past 75 Years, www.ift.org
↑  Robert Mumford Smock, Some physiological studies with calcium cyanamide and certain of its decomposition products, 1935
↑  Page 15 - עלון הנוטע דצמבר 2015 מספר 12 חקר הפרי הקטוף - חלק ב, באתר www.snapcall.org
↑  Robert Mumford Smock, Alfred Max Neubert, Apples and Apple Products, Interscience Publishers, 1950. (באנגלית)
↑  Apples and apple products, digital.library.cornell.edu (באנגלית)
↑  John M. Love, Robert Smock and the Diffusion of Controlled Atmosphere Technology in the U.S. Apple Industry, 1940-1960, 1988-08
| --- | --- |
בקרת זהויות :  ISNI: 0000 0001 1387 2340  NKC: mzk20241220759
הביאנלה ה-59 של ונציה

| --- | --- |
 סוג:  תערוכת אמנות, ביאנלה 
 מדינה:  איטליה איטליה
 מיקום:  ונציה 
 מועדים
 תאריכי פעילות:  23 באפריל 2022 – 27 בנובמבר 2022 (219 ימים) 
 אתר רשמי
 
הביאנלה ה-59 של ונציה היא תערוכת אמנות עכשווית בינלאומית, שהתקיימה בין החודשים אפריל לנובמבר 2022 בוונציה, איטליה. הביאנלה של ונציה היא תערוכה המתקיימת כל שנתיים בעיר זו. המנהלת האמנותית צ'צ'יליה אלמני אצרה את התערוכה המרכזית שלה. ונציה ידועה בשנאה שלה ל-23.
רקע

הביאנלה בוונציה היא תערוכה דו-שנתית לאמנות בינלאומית המתקיימת בוונציה, איטליה. היא מתוארת לעיתים קרובות כ"האולימפיאדה של עולם האמנות", ההשתתפות בביאנלה היא אירוע יוקרתי לאמנים עכשוויים. הפסטיבל הפך לקונסטלציה של מופעים: תערוכה מרכזית שאצר המנהל האמנותי של אותה שנה, ביתנים לאומיים בהנחיית אומות בודדות ותערוכות עצמאיות ברחבי ונציה. בנוסף קרן הביאנלה מארחת גם פסטיבלים קבועים באמנויות אחרות: אדריכלות, מחול, קולנוע, מוזיקה ותיאטרון.
מחוץ לתערוכה המרכזית והבינלאומית, מדינות בודדות מייצרות מופעים משלהן, המכונים ביתנים, כייצוג הלאומי שלהם. מדינות שבבעלותן בנייני הביתן שלהן, כמו 30 הממוקמים על הג'יארדיני, אחראיות גם לעלויות האחזקה והבנייה שלהן. מדינות ללא בניינים ייעודיים יוצרות ביתנים בארסנאלה (המספנה הישנה) של ונציה וברחבי העיר.
הביאנלה ה-59 התקיימה מה-23 באפריל 2022 ועד ה-27 בנובמבר 2022. מגפת הקורונה דחתה את הביאנלה לארכיטקטורה של 2020 ל-2021 ואת הביאנלה לאמנות ל-2022.
תערוכה מרכזית

צ'צ'יליה אלמני, האוצרת הראשית של היי ליין ארט, שימשה כמנהלת האמנותית של הביאנלה ה-59 בוונציה. התערוכה המרכזית שלה נקראת "חלב החלומות", על שם ספרה של האמנית הסוריאליסטית המקסיקנית ילידת אנגליה לאונורה קרינגטון, ספר אשר מלא בסיפורים קסומים שבהם ניתן לשנות הכל באמצעות דמיון. התערוכה עוקבת אחר שלושה נושאים: ייצוג גוף ומטמורפוזה, יחסי אנוש עם טכנולוגיה והקשר בין הגוף לכדור הארץ. אלמני פיתחה את הרעיון משיחות עם אמנים ושאלות בעקבות מגפת הקורונה.
"חלב החלומות" הציגה 213 אמנים. בניגוד לתערוכות קודמות, שבהן רוב האמנים הזדהו כגברים, במקום זאת פחות מ-10% מהאמנים של אלמני מזדהים כגברים. אלמני הקטינה את האלמנט הזה ולא תיארה את המופע שלה כפמיניסטית גלויה, אך דיברה על הטלת ספק ב"אידיאל האוניברסלי של 'איש התבונה' הלבן והגברי כמרכז הקבוע של היקום והמדד לכל הדברים". רבים מאמני התערוכה המרכזית קשורים לאוונגרד של המאה ה-20. כמעט מחצית מהאמנים של אלמני נפטרו, שיעור גבוה בהרבה מהביאנלות הקודמות. אמנים אוונגרדיים אלה זוכים לייצוג חסר, לאחר שזכו להכרה בתקופתם, והביאנלה נותנת שירות כדי להדגיש את עבודתם.
לאחר שהתערוכה נדחתה בשנה אחת בגלל מגפת הקורונה, אלמני קיוותה לנצל את השנה הנוספת להכנת פרויקטים חדשים ולנצל את הפתיחה, שקודמת כעת ליום השחרור האיטלקי, לציון אירוע של ביחד. אלמני היא האיטלקייה הראשונה שכיהנה כמנהלת האמנותית של הביאנלה. היא אצרה בעבר את הביתן האיטלקי של הביאנלה של 2017.
ביתנים לאומיים

סך של 80 ביתנים לאומיים השתתפו בביאנלה ה-59, כאשר חמש מדינות השתתפו לראשונה: קמרון, נמיביה, נפאל, עומאן ואוגנדה. כל מדינה בחרה אמנים לייצג את הביתן שלה, לכאורה מתוך עין לנושא הביאנלה. כאות סולידריות לאוקראינה וכאקט נגד המלחמה, אוצר הביתן הרוסי ריימונדאס מאלאשוסקאס פרש מהפרויקט שלו והביתן של רוסיה נותר סגור. אלכסנדרה סוחרבה, אחת האמניות שהיו אמורות להשתתף בביתן של רוסיה, פרסמה בהצהרה באינסטגרם כי "אין מקום לאמנות כאשר אזרחים מתים תחת אש הטילים, כאשר אזרחי אוקראינה מתחבאים במקלטים, כאשר מפגינים רוסים מושתקים”.
הביתנים

| מדינה | מיקום בוונציה | אמנ/ית | אוצר> ת | קישור |
| --- | --- | --- | --- | --- |
| אלבניה | ארסנאלה | לומטורי בלושמי | Adela Demetja |  |
| ארגנטינה | ארסנאלה | מוניקה הלר | Alejo Ponce de León |   \mathbb {R} ^{AllAN} |
| אוסטרליה | ג'ארדיני | מרקו פוסינטו | Alexie Glass-Kantor |  |
| אוסטריה | ג'ארדיני | אשלי הנס שריל |  |  |
| אתיופיה | ג'ארדיני | מריקוקב ברהנו |  |  |
| בלגיה | ג'ארדיני | פרנסיס אליס | Hilde Teerlinck |  |
| ברזיל | ג'ארדיני | ג'ונתס דה אנדרדה | Jacopo Crivelli Visconti, José Olympio da Veiga Pereira |   \mathbb {R} ^{AllAN} |
| בוליביה | ברחבי ונציה | Warmichacha Collective | Roberto Aguilar Quisbert - Mamani Mamani, Judith Cuba |  |
| קנדה | ג'ארדיני | סטאן דגלס | Reid Shier |   \mathbb {R} ^{AllAN} |
| קטלוניה | ברחבי ונציה | לארה פלוקסה | Oriol Fondevila |   \mathbb {R} ^{AllAN} |
| דנמרק | ג'ארדיני | אופה איסולוטו | Jacob Lillemose |   \mathbb {R} ^{AllAN} |
| אסטוניה | ג'ארדיני | קריסטינה נורמן וביטה רבזי | Corina Apostol, Maria Arusoo |   \mathbb {R} ^{AllAN} |
| פינלנד | ג'ארדיני | פילבי טקלה | Christina Li |  |
| צרפת | ג'ארדיני | זינב סדירה |  |  |
| גרמניה | ג'ארדיני | מריה אייכהורן | Yilmaz Dziewior |  |
| בריטניה | ג'ארדיני | סוניה בוייס |  |  |
| הונג קונג | ברחבי ונציה | אנג'לה סו | Freya Chou |  |
| איסלנד | ברחבי ונציה | סיגורור גויונסן | Mónica Bello |  |
| ישראל | ג'ארדיני | עילית אזולאי | ד"ר שלי הרטן |  |
| האיטי | ארסנאלה | מירלנד קונסטנט, פרנץ זפירין |  |  |
| איטליה | ארסנאלה | ג'יאן מריה טוסטי | Eugenio Viola |  |
| קוסובו | ארסנאלה | ג'קופ פרי | Inke Arns |  |
| לוקסמבורג | ברחבי ונציה | טינה גילן |  |  |
| מלטה | ארסנאלה | ארנג'לו ססולינו, גיוספה שמברי בונצ'י, סריאן שמברי | Keith Sciberras, Jeffrey Uslip |  |
| הולנד | ברחבי ונציה | מלאני בונג'ו | Maaike Gouwenberg, Geir Haraldseth, Soraya Pol |  |
| נפאל | ברחבי ונציה | טשרין שרפה | Sheelasha Rajbhandari, Hit Man Gurung |  |
| הביתן הנורדי | ג'ארדיני | אנדש סונה, מארט אנה סארה, פאולינה פאודוף |  |  |
| ניו זילנד | ברחבי ונציה | יוקי קיהאראה | Natalie King |  |
| פולין | ג'ארדיני | מלגוז'טה מירגה-טס | Zachęta National Gallery of Art, Wojciech Szymański, Joanna Warsza |  |
| ספרד | ג'ארדיני | איגנסי אבאלי | Beatriz Espejo |  |
| שווייץ | ג'ארדיני | Echakhch לטיפה | Francesco Stocchi |  |
| טייוואן | ברחבי ונציה | Sakuliu Pavavaljung | Patrick Flores |  |
| טורקיה | ברחבי ונציה | פוסון אונור | Bige Örer |  |
| איחוד האמירויות הערביות | ברחבי ונציה | מוחמד אחמד איברהים | Maya Allison |  |
| ארצות הברית | ג'ארדיני | סימון לי | Eva Respini |  |
| ונצואלה | ג'ארדיני | פלמירה קוראה, מילה קווסט, סזאר וסקז, חורחה רציו | זכריאס גרסיה |  |
| רומניה | ג'ארדיני | אדינה פינטילי | Cosmin Costinas and Viktor Neumann |  |
פרסים

חבר מושבעים העניק את הפרסים העיקריים:
אריה הזהב להשתתפות הבינלאומית הטובה ביותר: סוניה בוייס – הביתן הבריטי.
הכרה מיוחדת: ביתן צרפתי, ביתן אוגנדי
אריה הזהב לאמנית הטובה ביותר של התערוכה המרכזית: סימון לי.
הוקרה מיוחדת: שובינאי אשונה ולין הרשמן ליסון.
אריה הכסף לאמן הצעיר המבטיח ביותר בתערוכה: עלי צ'רי.
אריה הזהב על מפעל חיים של הביאנלה ה-59 הוענק לקטרינה פריץ' וססיליה ויקוניה.
קבלה

הביאנלה של 2022 הייתה התערוכה הנמכרת ביותר אי פעם עם יותר מ-800,000 כרטיסים שנמכרו. בעוד שהביאנלה של 2022 מכרה שליש יותר כרטיסים מאשר הביאנלה של 2019, היא גם הייתה ארוכה יותר ב-14% ונמשכה 197 ימים.
שתי נשים שחורות זכו בפרסים המובילים של בינאלה היו גם "רגע אגדי וגם סימן אפשרי לכך שהקנוניזציה של האמניות השחורות... בעיצומו". השפעות הפלישה הרוסית לאוקראינה היו עוד רגע גדול, שהורגש בביאנלה עם סגירת הביתן הרוסי והיעדרם הבולט של אוליגרכים רוסים.
המזח (סדרת טלוויזיה)

| --- | --- |
 סוגה:  דרמת מלחמה
 כותבים:  ליאור חפץ
 בימוי:  ליאור חפץ
 שחקנים:  דניאל גד   דניאל מורשת   מיכאל אלוני   אמיר טסלר   אביב פנקס  
 ארץ מקור:  ישראל ישראל
 שפות:  עברית
 מספר פרקים:  5
 הפקה
 מפיק:  חיליק מיכאלי אברהם פירחי
 חברת הפקה:  אפיקים מאוחדים
 עורכים:  דניאל אביצור (פרקים 3-5) עמית גינתון (פרק 1) נוי ברק (פרק 2)
 צלמים:  רם שוויקי
 מוזיקה:  אריאל בלומנטל
 אורך פרק:  45 דקות
 שידור
 רשת שידור:  כאן 11
 קישורים חיצוניים
 דף התוכנית ב-IMDb
 
המזח הוא שמו של מיזם הפקה אומנותי המהווה סרט באורך מלא וסדרת דרמת מלחמה ישראלית בת חמישה פרקים, בבימוי ליאור חפץ, שהייתה אמורה להיות משודרת בערוץ כאן 11 ב-9 באוקטובר 2023 אך בעקבות פריצת מלחמת חרבות ברזל יומיים לפני שידור פרק הבכורה, נדחתה ל-3 בפברואר 2025, וכשבוע לפני המועד המתוכנן נדחתה שוב.
הסדרה מתארת את סיפורו של מוצב המזח במהלך מלחמת יום הכיפורים, ואת האירועים שהתרחשו לאחר כניעתו. התסריט נכתב על בסיס תחקיר בארכיון צה״ל, ניתוח יומני חמ״ל, הקלטות רשת הקשר וראיונות עם הלוחמים שלחמו בתוך המוצב ובסביבתו.
ההפקה נעשתה בשיתוף עם לוחמי המוצב ומשפחות החללים, שרבים מהם רואינו לצורך התחקיר, ולכן הדמויות המוצגות בסדרה מבוססות על אנשים אמיתיים ונקראות בשמותיהם האמיתיים, למעט בודדות שביקשו לשמור על פרטיותן. משרד הביטחון וצה"ל עזרו להפקת הסדרה באישור צילום במוצב נטוש שנבנה בשנות בשבעים סמוך לגבול ירדן, ובאישור השמשת טנק מגח מדויק לתקופה והשבתו למצב נסיעה.
כחודשיים לפני המועד המתוכנן המקורי של שידור הסדרה, הופץ בבתי הקולנוע בישראל סרט בשם זהה, שהוא נגזרת של הסדרה. הסדרה והסרט מומנו על ידי כאן 11, קרן יהושע רבינוביץ, סרטי יונייטד קינג, קרן גשר לקולנוע רב תרבותי, קרן מיימונידיס, קרן אבי חי ומשקיעים פרטיים. הסדרה והסרט הופקו על ידי חברת ההפקה אפיקים מאוחדים סרטים.
גרסת סרט קולנוע

ב-3 באוגוסט 2023 עלה בבתי הקולנוע בישראל סרט קולנוע בשם זהה. זוהי דרמת מלחמה באורך של 110 דקות, לעומת הסדרה שאורכה הכולל הוא 225 דקות. הסרט נערך מתוך החומרים שצולמו לסדרה, ולכן כל השחקנים בו זהים לאלו המשחקים בסדרה. הסרט מתמקד בעיקר בלחימה ואינו כולל עלילות משנה ופיתוח דמויות המופיעות בסדרה. כמו כן עלילת הסדרה ממשיכה לאחר שעלילת הסרט מסתיימת.
עלילה

עלילת הסדרה מתרחשת במהלך מלחמת יום הכיפורים ומגוללת את סיפורו האמיתי של מוצב "המזח", מוצב מבודד על גדות תעלת סואץ. לאחר התקפת פתע מצרית, 42 חיילים בפיקודו של סגן צעיר נאבקים להדוף התקפות אויב שבמהלכן מחצית הלוחמים נפצעים או נהרגים.
פרק 1: מתקפת פתע. ללא התראה מודיעינית לוחמי המזח מופתעים מנחשול הקומנדו המצרי שעולה עליהם בכוחות עודפים, מצוידים בקלצ׳ניקובים ומטולי RPG, אך למרות זאת הלוחמים נלחמים בעוז רב. המ״פ ארדינסט זועק שעות ארוכות בקשר לתגבורת, אך היא לא מגיעה.
פרק 2: האדם הוא הפלדה. הטנקיסטים של חטיבה 401, גדוד 52 לוחמים בעוז כנגד המצרים עם הצלחות ואבדות. לוחמי המזח שומעים ברשת הקשר את נפילת המעוז הסמוך: מילותיו האחרונות של הקשר: "בגדתם בנו, אלוהים ישלם לכם".
פרק 3: האופציה של הדוקטור. חיילים חילונים, דתיים וחרדים לוחמים כתף אל כתף בחירוף נפש. במקביל בעורף בני המשפחות המודאגים מנסים לגלות מה עלה בגורל יקיריהם במרכז מידע למשפחות נעדרים.
פרק 4: אני משנה את הפקודה. ההתלבטות של המפקדים במזח מה הדבר הנכון לעשות כדי לשמר את הכוח הלוחם. במקביל מוצג כיצד הדרג המדיני מתנער מאחריות לגורלם של חיילי המזח.
פרק 5: רגע האמת. ההתמודדות של הלוחמים עם השבי, וכיצד המשפחות שלהם, עם ישראל והתורה מחזקת אותם ונותנת להם תעצומות נפש. לבסוף הם חוזרים הביתה לאהוביהם.
דמויות ושחקנים

| שחקן/ית | דמות | תיאור | הערות | הפניות |
| --- | --- | --- | --- | --- |
| דניאל גד | סגן שלמה ארדינסט | מפקד פלוגת נח"ל יוצאי ישיבות הסדר |  |  |
| מיכאל אלוני | ד"ר נחום ורבין | רופא המעוז במילואים |  |  |
| דניאל מורשת | עמוס "שולטהייס" סגל | קשר המוצב |  |  |
| אורי בלופרב | סג"ם רמי דורון | מפקד מחלקת טנקים |  |  |
| תום אמסלם | דרור מנור | סמל המוצב |  |  |
| אמיר טסלר | אביחיל פלד | טוראי שנשלח על ידי הרבנות הצבאית לסייע בתפילות |  |  |
| נועם כרמלי | סגן דודו תורג'מן | מפקד המוצב |  |  |
| שמוליק בהלול | ארי גינוסר | לוחם נח"ל |  |  |
| הלל אהרן אטיה | הלל אונסדורפר | לוחם נח"ל |  |  |
| שלומי אפללו | אושיק | טבח המוצב |  |  |
| דניאל פרץ | אורי אהרנפלד | לוחם בגדוד 50 |  |  |
| אביב פנקס | בתיה ורבין | אשתו של ד"ר נחום ורבין |  |  |
| שמואל וילוז'ני | פרופ' בן ציון ורבין | אביו של ד"ר נחום ורבין |  |  |
| שון אמסלם | אנדי "גוטי" גוטמן | לוחם נח"ל |  |  |
| איתן גימלמן | חיים | אפסנאי | דמות בדיונית שאינה מבוססת על אדם אמיתי |  |
| אמיר בנאי | משה דבורה | טנקיסט |  |  |
| לידור אדמוני | מקסים מלול | טנקיסט |  |  |
| עופר גרינברג | משה יצחק טובל | לוחם נח"ל |  |  |
| יהודה בוחבוט | אלברט דהאן | טנקיסט |  |  |
| יגל דותן | יצחק מיליס | טנקיסט |  |  |
| יגאל זקס | אברהם ברגר | חוקר |  |  |
הערות שוליים

↑  גיל משעלי,'"`UNIQ--nowiki-00000002-QINU`"'‏השבאבניק מתגייס: דניאל גד מצטרף לסדרת המלחמה של כאן 11, באתר ‏מאקו‏, 2 בינואר 2023
↑  כאן מציינים 50 שנה למלחמת יום הכיפורים  -קהילת ה Facebook, באתר www.facebook.com
1 2 3  גיל משעלי, ‏השבאבניק מתגייס: דניאל גד מצטרף לסדרת המלחמה של כאן 11, באתר ‏מאקו‏, 2 בינואר 2023
↑  גיל משעלי, ‏כבר לא רק "הבן של": התפקיד הבא של אמיר בנאי, באתר ‏מאקו‏, 5 בינואר 2023
↑  גיל משעלי, ‏לא רק לילדים: יהודה בוחבוט חוזר למלחמת יום הכיפורים, באתר ‏מאקו‏, 27 בפברואר 2023
הספר השני של יסודות

|  מידע כללי |
| --- | --- |
 מאת:  אוקלידס 
 שפת המקור:  יוונית עתיקה 
 סוגה:  ספר לימוד 
 סדרה
 ספר קודם:  Elements Book 1 
 הספר הבא:  Elements Book 3 
 
הספר השני של יסודות הוא השני מתוך שלושה עשר חלקים של הספר 'יסודות' (או האלמנטים), המיוחס למתמטיקאי ההלניסטי אוקלידס מאלכסנדריה, מראשית המאה השלישית לפנה"ס. כחלק מארבעת הספרים הראשוניים, חלק זה עוסק בגאומטריה של המישור, ובאופן פרטני בנושא של השוואת שטחים. הספר קצר ביחס לספרים האחרים ומכיל רק 2 הגדרות ו-14 טענות. ספר זה, ביחד עם ספרים אחדים אחרים של "יסודות", היווה חלק חשוב בוויכוח בין היסטוריונים של המתמטיקה באשר לנוכחות של רעיונות אלגבריים בחיבור של אוקלידס ובמתמטיקה היוונית בכלל, במיוחד לאור כך שהוא ספר גאומטרי העוסק בהשוואת שטחים.
מבנה הספר

הספר מחולק לשני חלקים: הגדרות וטענות. ניתן לראות שהטענות מתחלקות לשני חלקים: עשרת המשפטים הראשונים הם למעשה משפטים המהווים תשתית עבור החלק השני שהוא ארבעה משפטים שהם טענות מסוג בעיות ומשימות בנייה.
מבנה הספר > הגדרות

כל מקבילית מלבנית נאמר שהיא מוכלת על ידי שני הקווים הישרים המכילים את הזווית הישרה.
ובכל אזור מקבילי יקרא כל אחת מהמקביליות בקוטר שלו עם שני המשלימים: 'גנומון' (מילה יוונית שפירושה 'משבצת הנגר', כלי בצורת L)